Zgodbe o ribistvu

Kulinarični dogodek: Dan istrskih okusov v gostilni Bujol
2023-05-17 08:00 - 17:00 UTC
Gostilna Bujol v starem mestnem jedru Izole na Manziolijevem trgu, se predstavlja kot enostavna ribja gostilna, »betula«, ki ponuja svojim gostom avtentične, po starih receptih pripravljene ribje jedi. V recepturah, ki so nastale pred več kot sto leti (bakalar, file inčunov v olivnem olju, kalamari s čebulo in mnoge druge), pripravlja ribe domačih ribičev ter izbrane morske in druge lokalne dobrote.
Gostilna je s svojimi ribjimi jedmi pravi ambasador Izole, istrske tradicije in kulinarike.
Kot partner v projektu LAS Istre Zgodbe o ribištvu bo lastnik gostilne Alen Pušpan ponudil na Dnevu istrskih okusov ribiške dobrote po zmernih cenah.
Med drugimi bodo na voljo jedi, katerih recepte so stare gospodinje in ribiške družine predale Luciji Čok, avtorici knjige Okus po morju – Stara istrska kuhinja.
Prisrčno vabljeni!
Gostilna Bujol

Predstavitev knjige Okus po morju, stara istrska kuhinja
2023-03-17 17:00 - 18:00 | Pokrajinski muzej Koper, Kidričeva ulica 19, Koper, 6000, Slovenija
Znanstveno-raziskovalno središče Koper vas vljudno vabi na predstavitev knjige Okus po morju, stara istrska kuhinja
avtorice dr. Lucije Čok.
Predstavitev bo v petek, 17. marca 2023 ob 17.00 uri v Pokrajinskem muzeju v Kopru.
Poleg zapisa receptov starih ribjih jedi, opisov ljudskih šeg in prehrambnih navad (zgodbe) in posebnosti priprave jedi (recepture) ter izvor njihovega poimenovanja, je temeljni namen novega dela avtorice poiskati vezi, ki ob prepletanju tradicij staro in novo istrsko kuhinjo povezujejo na ravni narodnostnih in kulturnih pripadnosti (identitet) našega istrskega prostora.
Pri predstavitvi knjige bosta sodelovala dr. Janez Bogataj in dr. Salvator Žitko, večer bo povezovala dr. Vesna Mikolič.
Delo je nastalo v okviru projekta LAS Zgodbe o ribištvu Slovenske Istre skozi čas, ki ga financira Evropski sklad za pomorstvo in ribištvo.
